text: Кампанія пачалася 5 ліпеня і на раніцу 11-га было сабрана ўжо каля 200 подпісаў за поўную рэабілітацыю беларускай паэткі.
  Як паведамляецца на старонцы кампаніі «Укантакце», свой подпіс на гэты момант можна паставіць на пікетах у Менску, на офісе Партыі БНФ, у Гомелі, Берасьці, Воршы і Магілёве. Усе навіны кампаніі будуць публікавацца пад хэштэгам #Геніюш2016.
  «Ідэя зьявілася даўно, але распачаць кампанію падумалі цяпер, карыстаючыся пэрыядам перадвыбарчай кампаніі, і тым што зараз мы маем магчымасьць ладзіць пікеты, і адпаведна да большай колькасьці людзей данесьці інфармацыю і сабраць подпісы», — расказвае патэнцыйны кандыдат у дэпутаты Палаты прадстаўнікоў, адна зь лідэраў Моладзі БНФ Кацярына Шуст.
  Паводле яе слоў, кожны дзень сама менш два пікеты з удзелам актывістаў Моладзі БНФ зьбіраюць подпісы за рэабілітацыю Ларысы Геніюш.
  «За той час калі я знаходзілася ў пікеце было некалькі чалавек, якія падыходзілі, запытвалі і ня ведалі, хто такая Ларыса Геніюш. Але большасьць людзей, якія падышлі, якія зацікавіліся, яны сапраўды паставілі подпісы. Але ўсёй карціны я цяпер ня ведаю, бо і безь мяне ладзіліся пікеты іншымі маладымі людзьмі», — кажа актывістка.
  Акрамя збору подпісаў за рэабілітацыю, актывісты Моладзі БНФ зьбіраюцца праводзіць і іншыя мерапрыемствы.
  Ларыса Геніюш
  «Мы будзем займацца папулярызацыяй творчасьці Ларысы Геніюш, будзем зьвяртацца да Міністэрства адукацыі з тым, каб творчасьць Ларысы Геніюш была ўключана ў школьную праграму. Будзем праводзіць урачыстыя мерапрыемствы — вечарыны памяці, літаратурныя чытаньні і г.д.», — распавядае Кацярына Шуст.
  Моладзь БНФ таксама будзе дамагацца стварэньня помніка Ларысе Геніюш і перайменаваньня адной з вуліц у яе гонар.
  Кацярына Шуст падкрэсьлівае, што гэтая кампанія важная ня толькі таму, што трэба ўшанаваць памяць Ларысы Геніюш, але і таму, што гэта будзе спрыяць нацыянальна-культурнаму адраджэньню.
  «Я ўпэўнена, што існуе вялікая колькасьць людзей, якія проста ня ведаюць усіх гістарычных момантаў і ўсёй важнасьці творчасьці Ларысы Геніюш, таму важна ў тым ліку і да іх усё гэта данесьці. На жаль, наша дзяржава не надае належнай увагі ня толькі памяці Ларысы Геніюш, але і шмат якім выбітным дзеячам. Таму над гэтым павінны працаваць мы, бо гэта заўжды будзе спрыяць умацаваньню салідарнасьці ў нашым грамадзтве і спрыяць нацыянальна-культурнаму адраджэньню», — кажа актывістка.
  Ларыса Геніюш (1910-1983) — беларуская паэтка, пісьменьніца, дзяячка нацыянальнага руху. Была арыштаваная 5 сакавіка 1948 году органамі МДБ у Чэхаславаччыне, з кастрычніка 1948 году знаходзілася ў турме ў Менску. 7 лютага 1949 году Ларысу Геніюш асуджаюць на 25 гадоў зьняволеньня паводле артыкулаў Крымінальнага кодэксу БССР нумар 66 i 76, прынятых яшчэ ў 1926 годзе. Фармулёўкі гэтых артыкулаў: «контррэвалюцыйная арганізацыйная дзейнасьць» i «дапамога міжнароднай буржуазіі ў ажыцьцяўленьні варожай дзейнасьці».
  У 1956 годзе тэрмін пакараньня зьмяншаюць да 8 гадоў, і яе вызваляюць. Пасьля вызваленьня доўгі час творчасьць паэткі была пад забаронай. Толькі ў 1967 годзе быў выдадзены першы ў Беларусі зборнік твораў Ларысы Геніюш.
  Newest
  Newest
  Oldest
  Глядзець камэнтары (2)
  Гэтая дыскусія закрытая.
  Загрузіць больш камэнтароў
  ЗА КРАТАМІ
  БО ЖУРНАЛІСТЫ
  Апошнія навіны
  13:37
  Заблякаваны доступ да сайту «Ежедневник», ягоны рэдактар Сацук на допыце
  13:32
  Украіна на 5 год увяла антыдэмпінгавае мыта на імпарт цеплаізаляцыйных матэрыялаў зь Беларусі
  13:17
  Мігранцкі крызіс: зь Менска вылецеў першы эвакуацыйны рэйс у Сырыю, на 9 сьнежня заплянаваныя 2 рэйсы ў Ірак
  13:01
  Сьледчы камітэт: Соф’і Сапезе выставілі канчатковае абвінавачаньне паводле 4 артыкулаў
  12:53
  Оляфа Шольца выбралі новым канцлерам Нямеччыны
  12:35
  Украіна скасавала абмежаваньні на імпарт беларускага транспарту
  12:23
  Хроніка перасьледу 8 сьнежня: затрымалі распрацоўніка праекту WiFi Map і былога палітвязьня Хведарука
  усе навіны за дзень >
  Відэа
  Бацькі Ігара Лосіка ў інтэрвію Свабодзе: «Можна даць і 100 гадоў турмы»
  Фотагалерэі
  Менск рыхтуецца да Калядаў і Новага году. ФОТАГАЛЕРЭЯ
  Фотагалерэі
  Акцыя памяці Паўла Шарамета ў Кіеве. ФОТА
  больш відэа і фота
  Самае чытанае
  1
  «Ваша кампанія скончаная». Ціханоўская расказала новыя дэталі, як улады вывезьлі яе зь Беларусі
  2
  Стала вядома, якая краіна выдала футбольнаму кіраўніку Базанаву шэнгенскую візу
  3
  «Белавія» адключылі ад міжнародных сыстэмаў узаемаразьлікаў для пасажырскіх і грузавых перавозак
  4
  У Польшчы пацьвердзілі сьмерць мігранткі з Курдыстану, якая апошнія дні правяла ў шпіталі
  5
  «Як у 1937-м». Сяброўка Бабарыкаў Купрэева дала першае інтэрвію пасьля вызваленьня з «амэрыканкі»
  6
  У Івацэвіцкай калёніі ад стрэлу загінуў старшына ўнутранай службы
  7
  «Пуцін зьяўляецца фактычным уладальнікам Беларусі, і гэта стварае новую пагрозу для Ўкраіны», — Пятро Парашэнка